11. ΕΓΚΥΚΛΙΟΣ Ι.Κ.Α. Αριθ. 251 της 27 Οκτ. 1952 Αύξησις του ποσού του επιδόματος ανεργίας. Κατόπιν της υπ’ αριθ. 49500/52 αποφάσεως του Υπουργού Εργασίας δημοσιευθείσης εις το υπ’ αριθ. 221 ΦΕΚ (τεύχος Β΄) περί αυξήσεως των κατωτάτων ορίων μισθών και ημερομισθίων δι’ ης από 7/10/52 καθορίζεται το μεν ημερομίσθιον του ανειδικεύτου εργάτου εις δραχμ. 25.000, το δε της ανειδικεύτου εργατρίας εις δραχ. 20.000, γνωρίζομεν εις υμάς, ότι το ημερήσιον επίδομα ανεργίας, συμφώνως προς τας δια της υπ’ αριθ. 118/52 εγκυκλίου μας παρασχεθείσας οδηγίας υπολογιζόμενον επί τη βάσει του εκάστοτε δια τους ανειδικεύτους εργάτας και εργατρίας ισχύοντος ημερομισθίου, προσαυξάνεται ήδη αντιστοίχως από 7/10/52. Όθεν το ποσόν του ημερησίου επιδόματος, δια μεν τους υπαλλήλους άνδρας και γυναίκας και τους εργάτας άνδρας δέον να καθορίζηται εις δραχ. 15.000 ημερησίως, δια δε τας γυναίκας εργατρίας εις δραχ. 10.000 ημερησίως, προσαυξανόμενον λόγω προστατευομένων μελών οικογενείας κατά τα υπό της ανωτέρω υπ’ αριθ. 118/52 εγκυκλίου μας οριζόμενα. 